Diari Oficial de la Generalitat Valenciana


Sumari del DOGV 5434, del 23-01-2007 (2007/534)

Informació pública de l'alternativa tècnica del programa d'actuació integrada del polígon industrial Oliver i Braçal Nou, del PGOU del municipi de Guadassuar (València).
-------------------------------------------------------------------------------------------------------------------------------------------------------------------------

### Dades del document

Número de DOGV
:   5434

Data del DOGV
:   23-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/534


Data del document
:   15-01-2007

Organisme emissor
:   Exagom Verd, SLU

Tipus de document
:   Informació Pública

Descriptors 

:   * Guadassuar
    * pla d'urbanisme

La mercantil Exagom Verd, SLU, amb CIF B48464039, domicili social a Guadassuar, Gran Via 166-b, ha protocol·litzat els documents de l'alternativa tècnica del programa a la notaria de Francisco Cantos Viñals, a Alzira, amb domicili al carrer Calderón de la Barca, 4, entlo. Així mateix, consta exemplar de la documentació depositat a l'Ajuntament de Guadassuar, siti a la plaça del Ajuntament, número 1, perquè puga ser consultat en horari administratiu. Els documents integrants de l'alternativa tècnica protocol·litzats i sotmesos a informació pública són: pla parcial modificatiu de l'ordenació estructural, document justificatiu de la integració territorial, estudi d'impacte ambiental, estudis complementaris i projecte d'urbanització  
El Ple de l'Ajuntament de Guadassuar de data 28 de setembre de 2006 va aprovar les bases generals reguladores dels procediments de programes d'actuació integrada mitjançant la gestió indirecta, publicades en Butlletí Oficial de la Província de data 8 de novembre de 2006.  
Les bases particulars que regiran en el concurs per a la selecció d'agent urbanitzador per gestió indirecta del polígon industrial Oliver i Braçal Nou, del PGOU, han sigut aprovades per l'Acord plenari de data 28 de setembre de 2006 i publicades en el Diari Oficial de la Generalitat número 5.394, de data 23 de novembre de 2006. El 9 de gener de 2007, va ser publicat edicte, en el DOCV número 5.424, de correcció d'errades.  
Ha sigut emés l'anunci de concurs al Diari Oficial de la Unió Europea (DOUE) el dia 31 d'octubre de 2006, en compliment del que disposa l'article 132.2 de la Llei 16/2005, de 30 de desembre, de la Generalitat, Urbanística Valenciana.  
D'acord amb el que estableix l'article 134 de la Llei 16/2005, Urbanística Valenciana, se sotmet a informació pública l'alternativa tècnica esmentada, durant el termini d'un mes, comptador des de la data de publicació del present anunci en el Diari Oficial de la Comunitat Valenciana, a l'efecte de la presentació d'al·legacions. Estes al·legacions podran presentar-se indistintament a la notaria referida en horari de 10.00 a 14.00 hores, o bé a l'Ajuntament de Guadassuar en horari administratiu obert al públic. En virtut del que exigeix l'article 562 del Reglament Urbanístic, Decret 67/2006, de 12 de maig, durant el període d'informació pública, un tècnic de l'aspirant a urbanitzador aclarirà possibles dubtes, conceptes o altres qüestions de les persones interessades relatius al pla, projecte o programa, prèvia petició de consulta, en el telèfon següent 275 234 741.  
L'adjudicació del programa s'efectuarà en el termini màxim de dos mesos, comptadors des de l'endemà de l'obertura de les proposicions. El silenci s'entendrà negatiu, tal com disposa la legislació aplicable a la matèria.  
Guadassuar, 15 de gener de 2007.- L'apoderat: Juan-Francisco Meseguer Colomina.